5.pielikums

Nodarbinātības valsts aģentūras

02.04.2024. rīkojumam Nr. 1.1-1/94

**Svešvalodu, datorzinību un citu izglītības programmu īstenotāju izvēles kārtība**

**I. Prasības PIEDĀVĀJUMA NOFORMĒJUMAM UN IESNIEGŠANAI**

1. Piedāvājumu sagatavo un iesniedz saskaņā ar šajā kārtībā izvirzītajām prasībām.
2. Izglītības iestāde (turpmāk – pretendents) iesniedz Nodarbinātības valsts aģentūrai (turpmāk – Aģentūra) piedāvājumu, iesūtot parakstītu ar drošu elektronisko parakstu uz Aģentūras oficiālo
e-adresi, ievērojot, ka maksimālais pieļaujamais apjoms, sūtot un saņemot dokumentus ar e-parakstu, ir 50 MB. Nosūtot piedāvājumu, pretendents uzņemas atbildību par piedāvājuma saņemšanu līdz uzaicinājumā norādītajam termiņam. Piedāvājums, kas saņemts pēc uzaicinājumā norādītā iesniegšanas termiņa, netiek vērtēts.
3. Tehniskais piedāvājums jāsagatavo MS Excel formātā, atbilstoši Aģentūras izstrādātajai tehniskā piedāvājuma veidlapai.
4. Iesniegtais piedāvājums ir Aģentūras īpašums un netiek atdots atpakaļ pretendentiem.
5. Šīs kārtības 11. punktā minētos un citus uz izsludinājumu attiecināmos dokumentus pretendents iesniedz vienā elektroniskajā dokumentā, noformējot atbilstoši Dokumentu juridiskā spēka likuma un Ministru kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” prasībām.
6. Pretendenta piedāvājuma dokumentus paraksta pretendentu pārstāvēt tiesīga vai pretendenta pilnvarota persona. Personas, kuras paraksta pieteikumu, pārstāvības tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumā iekļauto dokumentāciju paraksta pilnvarota persona, piedāvājumam pievieno pretendenta paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. Ja pretendents ir personu apvienība, tad pieteikumu paraksta visi personu apvienības locekļi, kā arī norāda personu apvienības pilnvaroto pārstāvi, kurš pārstāvēs apvienības intereses, kā arī katras personas atbildības apjomu.
7. Pirms izsludinājumā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši šīs kārtības prasībām) un tajā ir jābūt norādei, ka tie ir sākotnējā piedāvājuma grozījumi.
8. Pēc piedāvājumu iesniegšanas termiņa beigām pretendents savu piedāvājumu grozīt nevar.
9. Pirms izsludinājumā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Aģentūrai. Piedāvājuma atsaukšana nav grozāma un tā izbeidz turpmāku pretendenta līdzdalību šajā izsludinājumā.

**II. PRETENDENTA ATLASES dokumenti un kritēriji PRETENDENTA vērtēšanai**

1. Pretendents pieteikumu Svešvalodu, datorzinību un citu izglītības programmu (turpmāk – pasākums) īstenošanai un tehnisko piedāvājumu iesniedz, izmantojot Aģentūras mājaslapā www.nva.gov.lv → sadaļā „Izsludinājumi” ievietotās izsludinājuma veidlapas.
2. Lai novērtētu pretendenta kompetenci un atbilstību pasākuma īstenošanai, pretendentam jāiesniedz šādi dokumenti:
	1. pieteikums dalībai izsludinājumā (turpmāk – pieteikums);
	2. apliecinājums par svešvalodu, datorzinību un citu izglītības programmu īstenošanas nosacījumu ievērošanu;
	3. tehniskais piedāvājums, kur tiek iekļauta informācija tikai par tādām teorētisko nodarbību apmācību īstenošanas vietas adresēm, kurām Izglītības iestāžu reģistrā norādīts termiņš, līdz kuram tās ir aktuālas, izņemot, ja apmācību īstenošanas vietas adrese ir pretendenta īpašumā;
	4. izglītības programmas satura apraksts, izglītības programmas apguves rezultātā iegūstamo prasmju saraksts;
	5. administratīvās teritorijas pašvaldības izsniegta atļauja svešvalodu, datorzinību vai citu neformālās izglītības programmu īstenošanai attiecīgajā pašvaldības administratīvajā teritorijā (attiecināms no 2023. gada 1. jūnija, ja pretendents nav akreditēts).
3. Ar Aģentūras rīkojumu apstiprināta apmācību pasākumu īstenotāju izvēles pastāvīgā komisija (turpmāk – komisija) lemj par tādu pretendentu apstiprināšanu pasākuma īstenošanai, kas atbilst Ministru kabineta 2011. gada 25. janvāra noteikumu Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 15. punktā minētajiem pasākumu īstenotāju izvēles prasībām un šādiem nosacījumiem:
	1. pretendents ir reģistrēts Izglītības iestāžu reģistrā;
	2. pretendenta pasākuma īstenošanai piesaistītajam personālam ir konkrētās programmas īstenošanai atbilstoša izglītība un profesionālā pieredze, kā arī pretendents katrā pasākuma īstenošanas vietā nodrošina atbilstošu materiāli tehnisko bāzi, kas nepieciešama konkrētās programmas īstenošanai;
	3. pasākums tiek īstenots Latvijas Republikas teritorijā, un izglītības programmas īstenošanas vietas adreses ir reģistrētas Izglītības iestāžu reģistrā;
	4. pretendenta piedāvājums pēdējo divu gadu laikā netika svītrots no Aģentūras svešvalodu izglītības piedāvājumu saraksta vai datorzinību izglītības piedāvājumu saraksta, vai citu izglītības programmu piedāvājumu saraksta (turpmāk - izglītības piedāvājumu saraksts). Pretendents var atkārtoti pieteikties pasākumu īstenošanai ne agrāk kā divus gadus pēc dienas, kad pretendents vai pretendenta piedāvājums svītrots no izglītības piedāvājumu saraksta;
	5. pretendenta piedāvājums nav iekļauts aktuālajā izglītības piedāvājumu sarakstā;
	6. uz pretendentu neattiecas neviens no [Publisko iepirkumu likuma](http://likumi.lv/ta/id/133536-publisko-iepirkumu-likums) [42. panta](http://likumi.lv/ta/id/133536-publisko-iepirkumu-likums#p39.1) otrās daļas 4., 6. un 14. punktā minētajiem izslēgšanas noteikumiem un ir ievēroti Publisko iepirkumu likuma 42. panta ceturtās daļas 2. punktā noteiktie termiņi un pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
	7. Pretendentam ir jābūt akreditētam vai tam ir jābūt saņemtai atļaujai svešvalodu, datorzinību vai citu neformālās izglītības programmu īstenošanai pašvaldības administratīvajā teritorijā (attiecināms no 2023. gada 1. jūnija).
4. Atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.2 pantā noteiktajam, pretendentam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt pretendentu darbībās nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, un pretendents nav 2022. gada 8. aprīļa Eiropas Komisija Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Komisijas regula (EU) 2022/576), 5.l panta 1. punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē.
5. Tehniskajam piedāvājumam pilnībā jāatbilst šajā kārtībā norādītajām prasībām un īstenojamo svešvalodu, datorzinību un citu izglītības programmu sarakstam.

**III. Piedāvājuma vērtēšana**

1. Piedāvājuma vērtēšanas kārtība:
	1. komisija vērtē pretendenta atbilstību šīs kārtības 12.4. un 12.5. apakšpunktam:
		1. pārbauda, vai pretendenta piedāvājums nav svītrots no izglītības piedāvājumu saraksta un pretendentam nav aizliegts atkārtoti pieteikties svešvalodu, datorzinību vai citu izglītības programmu īstenošanai;
		2. pārbauda, vai pretendenta piedāvājums nav iekļauts aktuālajā izglītības piedāvājumu sarakstā;
	2. komisija vērtē pretendenta piedāvājuma noformējuma atbilstību šīs kārtības prasībām;
	3. komisija vērtē pretendenta iesniegto dokumentu atbilstību šīs kārtības prasībām:
		1. komisija pārbauda, vai pretendents atbilst šīs kārtības II. nodaļā noteiktajiem atlases kritērijiem un ir iesniedzis visus šīs kārtības 11. punktā noteiktos dokumentus;
		2. par pretendenta atbilstību šīs kārtības 12.1., 12.3. apakšpunktam un 12.7. apakšpunktam (ja attiecināms) komisija pārliecinās, pārbaudot informāciju Izglītības kvalitātes valsts dienesta reģistrā, proti, Valsts izglītības informācijas sistēmā ([www.viis.gov.lv](http://www.viis.gov.lv));
	4. komisija vērtē pretendenta atbilstību šīs kārtības 12.6. apakšpunktam un
	13. punktam:
		1. pārbauda, vai uz pretendentu neattiecas neviens no Publisko iepirkumu likuma 42. panta otrās daļas 4., 6. un 14. punktā noteiktajām prasībām un ir ievēroti Publisko iepirkumu likuma
		42. panta ceturtās daļas 2. punktā noteiktie termiņi, un pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts un kurā atrodas tā pastāvīgā dzīvesvieta, nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 *euro*;
		2. ja komisija konstatē, ka pretendentam dienā, kad tiek pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*, komisija rakstveidā par to informē pretendentu un 10 darba dienu laikā no informācijas pieprasīšanas dienas lūdz iesniegt:
			1. no Valsts ieņēmuma dienesta (turpmāk – VID) elektroniskās deklarēšanas sistēmas izgūtu izziņu, vai VID izziņu par to, ka pretendentam lēmuma pieņemšanas dienā nebija attiecīgo nodokļu parāda, tajā skaitā valsts sociālās apdrošināšanas obligāto iemaksu parāda;
			2. pirms lēmuma pieņemšanas dienas VID izdota lēmuma kopiju par nodokļu samaksas termiņa pagarināšanu vai atlikšanu, vai citus objektīvus pierādījumus par nodokļu parāda neesamību;
			3. pašvaldības izdotu izziņu vai citus objektīvus pierādījumus par to, ka attiecīgajai personai nav nekustamā īpašuma nodokļu parāda.
		3. komisija pārbauda vai atbilstoši Sankciju likuma 11.2 pantam uz pretendentu, tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas un vai pretendents nav Komisijas regulā (EU) 2022/576 5.l panta 1. punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50% īpašuma daļu ir valsts īpašumā vai publiskā kontrolē.
	5. komisija vērtē pretendenta tehniskā piedāvājuma atbilstību izsludinājuma dokumentiem pievienotajam izglītības piedāvājumu sarakstam un šīs kārtības II. nodaļā noteiktajiem kritērijiem;
	6. komisija izslēdz pretendenta pieteikumu no dalības vērtēšanā gadījumā, ja:
		1. komisija vērtēšanas procesā konstatē piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz pretendentu;
		2. nav iesniegts kāds no šajā kārtībā norādītajiem dokumentiem, vai to saturs neatbilst šīs kārtības prasībām, kā arī, ja tiek konstatēta pretendenta neatbilstība šīs kārtības II. nodaļā noteiktajiem kritērijiem;
		3. uz pretendentu attiecas kāds no Publiskā iepirkuma likuma 42. panta otrās daļas 4., 6. un 14. punktā minētajiem izslēgšanas noteikumiem;
		4. pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
		5. netiek iesniegts apliecinājums par nodokļu parāda neesamību, saskaņā ar
		15.3.4. apakšpunktā noteikto;
		6. pretendents pēdējo divu gadu laikā ir būtiski pārkāpis Aģentūras pasākumu īstenošanas nosacījumus un ir izslēgts no izglītības piedāvājumu saraksta, un pretendentam ir aizliegts atkārtoti pieteikties pasākumu īstenošanā;
		7. pretendents ir iekļauts aktuālajā izglītības piedāvājumu sarakstā.
		8. rodas situācija, ka, izvērtējot pieteikumu, komisijai ir šaubas par iesniegtā dokumenta atbilstību šīs kārtības prasībām, un, komisija ir lūgusi pretendentu skaidrot attiecīgo dokumentu vai informāciju, pretendents norādītajā termiņā, kas nav īsāks par trīs darbdienām pēc informācijas nosūtīšanas, nav iesniedzis skaidrojumu vai ar skaidrojumu ir grozījis piedāvājumu pēc būtības.
		9. komisija, pārbaudot pretendenta sniegtās ziņas, konstatē, ka tās neatbilst patiesībai.
		10. konstatē atbilstību Sankciju likuma 11.2  pantā vai Komisijas regulas (EU) 2022/576 5.l panta 1. punktā noteiktajam.
2. Komisija nosūta pretendentam par komisijas pieņemto lēmumu par (pretendenta iekļaušanu vai neiekļaušanu izglītības piedāvājumu sarakstā) piecu darbadienu laikā no lēmuma pieņemšanas dienas.
3. Aģentūra ir tiesīga pagarināt izsludinājuma ietvaros plānoto sadarbības termiņu ar pasākuma īstenotāju. Par šādu Aģentūras lēmumu komisija informē pasākuma īstenotāju ne vēlāk kā mēnesi pirms sadarbības termiņa pagarinājuma.